
Motto: „Studiile sociologice ne învaţă să 
descoperim şi să înțelegem adevărul istoric că satul 
este sanctuarul unde s-a refugiat şi se păstrează 
manifestarea de viata a poporului românesc; că el 
este tiparul prezumtiv, sinteza neamului; că satul 
este încarnarea unei vieți româneşti într-un colt 
minuscul al umanităţii. Printr-o tenacitate panteistă, 
Satul este păstrătorul raporturilor metafizice ale 
natiei cu veşnicia. În adâncimea satului luminează 
încă taine nepătrunse şi nebănuite, adevărurile pe 
care le răspândește formează cel mai nimerit simbol 
al ştiinţei naţiunii, o ştiinţă nouă, care se bazează pe 


ol 


o enciclopedie a vieții” . 
ABSTRACT 


ELEMENTS FOR A OF RURAL RESEARCH METHODOLOGY. 
SOCIOLOGICAL MONOGRAPHS AND THE RURAL SOCIOLOGICAL ATLAS 


This article attempts to provide an “X-ray image” of rural life through the 
inventory of certain research methods and techniques used in the study of Romanian 
rural communities. Sociological monographs, including the sociological rural atlas, 
were the epitome of Gustian sociology. The investigation of rural life focusing on 
certain key aspects — economic, political, and religious — simultaneously, can provide 
a more comprehensive perspective on the Romanian village than would be possible by 
considering each of these elements on its own. Hence, the monograph brings unity to 
past and present realities. The dynamic character of sociology, on which the 
Sociological School of Bucharest focused, can be applied nowadays as well. The 
sociologist is called forth now more than ever in order to interfere with social life. In 
this case, the methodological tool, that is the monograph, is very useful. Through the 
Social Atlas, the problems of rural communities can be anticipated and diagnosed and, 
as such, certain serious problems which take place in a social dimension can be 

averted. Hence, the Social Atlas project is very useful for research on rural life, as the 
maps capture the progress of social change. 


Keywords: social atlas, sociological monograph, regional and zonal research, 
territorial systematization, mental maps. 


INTRODUCERE 


Cercetările monografice ale Şcolii de la Bucureşti au fost inaugurate în 1925 
de Seminarul de Sociologie al Universităţii din Bucureşti, după ce au fost 
formulate, cu mult înainte, de profesorul Dimitrie Gusti (1910). Scoala Sociologica 
de la Bucureşti a iniţiat seria monografiilor sociologice ca modalitate de cercetare a 
vieţii sociale. Profesorul Gusti nota că „sociologia va fi monografică ori nu va fi”. 
Prin aceasta, preciza că cercetarea realității sociale trebuie să îmbrace un caracter 
interdisciplinar, menirea sociologului fiind aceea de a sonda viata socială prin 
cercetări de teren. 

Monografiile de tip sociologic, inclusiv Atlasul sociologic rural, au constituit 
reperele sociologiei gustiene. Proiectarea monografiilor sociologice, prin alcătuirea 
echipelor interdisciplinare, reprezintă „o sinteză în timp şi în spaţiu a unui colt de 
tară”, o vedere de ansamblu, prin care să se cuprindă într-un tot unitar realităţile 
trecutului şi prezentului. 

Dimitrie Gusti a pledat, în primul rând, pentru o sociologie actionala, 
sociologia militans: „Realitatea națională este o condiție hotărâtoare a vieții 
sociale, prin care se organizează o operă de acţiune a unui stat”. 

„A cunoaşte tara este cel mai bun mijloc de a o servi”, iată o afirmaţie care 
surprinde caracterul actional al sistemului sociologiei gustiene, care precizează, 
mai departe, că, pentru a cunoaşte într-adevăr realitățile sociale existente, „ne trebuie 
o enciclopedie a satelor şi a oraşelor, ne trebuie o hartă sociologică a României”. 

Caracterul actional al sociologiei, inițiat de Scoala sociologică de la 
Bucureşti, este valabil şi acum. Sociologul este chemat astăzi, mai mult ca oricând, 
să intervină în treburile cetăţii. Însă, pentru a face acest lucru, trebuie să cunoască 
foarte bine problemele cu care se confruntă cetatea. În acest caz, instrumentarul 
metodologic îi este de foarte mare folos. Cercetările pe zone, pe „plase model”, pe 
„sate pilot”, „monografile sumare” erau subsumate proiectului Atlasului social român. 

Proiectarea unui atlas sociologic rural presupune surprinderea unor schimbări 
sociale ale realităţii în timp. Pentru a reda situaţia existență de-a lungul timpului, 


? Dimitrie Gusti, Opere, vol. I, texte stabilite, comentarii, note de Ov. Badina si Octavian 
Neamţu, Bucureşti, Editura Academiei, 1969, p. 334. 

Piteşti, Editura Universităţii din Piteşti, 2007, p. 23. 

> Dimitrie Gusti, op. cit. 

ê Ibidem. 


3 Elemente 483 


este necesară elaborarea atât a unor hărţi succesive, cât şi a unor hărți cumulative. 
Când ne referim la hărţi successive, „se marchează nivelul stărilor factuale în 
timp”, vizăm o schimbare la nivel naţional sau local, iar pentru determinarea 
schimbărilor la nivel global sunt proiectate hărțile cumulative. 

Immanuel Wallerstein (1974), fondatorul sistemului mondial, indică, pentru 
determinarea schimbărilor regionale, intervalul de 25 de ani, iar pentru periodizarea 
evoluției sistemului mondial modern utilizează etape precum: 1450-1640, 1600-1750 
etc. deci perioade mai mari de timp ’. În acest termen, hărțile ar trebui să reflecte 
anumite pattern-uri de dezvoltare. 

Elaborarea unui atlas sociologic presupune o muncă interdisciplinară. Un 
atlas sociologic presupune ca echipa de cercetare să adune date demografice, 
economice, socio-ocupationale sau privind migraţia. Toate aceste informaţii redau 
un aspect al vieţii sociale, relevă anumite schimbări, care se petrec în societate. 
Realitatea socială se poate surprinde doar prin redarea stării societăţii la un moment 
dat. Funcționarea unei societăți poate fi înţeleasă doar surprinzând schimbările la 
nivelul structurii sale, fapt relevat de hărţile sociale. 

Pentru realizarea atlasului sociologic nu avem în vedere doar o prelucrare a 
datelor, ci o cunoaştere integrală a realităţii sociale, o pătrundere a sociologului în 
lumea reală, prin intermediul anchetelor de teren şi al sondajelor de opinie, pentru a 
surprinde principalele aspecte ale vieții sociale, de la aspectele demografice până la 
calitatea locuirii şi dinamica fenomenelor de migraţie. 

Pentru realizarea sa este nevoie de cercetări sociologice zonale sau regionale. 

Cercetarea de tip regional sau zonal contribuie la cunoaşterea ştiinţifică de tip 
sociospatial. 


1. CERCETAREA REGIONALA SI ZONALA IN CADRUL SCOLII SOCIOLOGICE 
DE LA BUCURESTI 


Prin cercetarea zonală se urmăreşte o renuntare la o cercetare exhaustivă şi o 
restrângere a cercetării, prin intermediul monografiilor de tip sociologic. 

Monografia a fost utilizată pentru prima oară de către şcoala lui Le Play, care 
a folosit acest instrument pentru studiul familiei. Pentru Fr. Le Play, studiul 
realităţii sociale începe cu studiul familiei. Familia este celula de bază a societății, 
unitatea elementară, după cum spunea şi A. Comte, rezervorul energiilor sociale. 

„Societatea nefiind decât totalitatea familiilor, studiul societăţii este studiul 
concret al familiei, care e redus la stabilirea unui buget de încasări şi cheltuieli al 


familiilor de lucrători”. 


7 Dorel Abraham, Atlasul sociologic al schimbării sociale din România postcomunistă în 
„Sociologie românească”, 2000, nr. 1. 

8 D, Gusti, T. Herseni, H. H. Stahl, Monografia — teorie şi metodă, Bucureşti, Editura Paideia, 
1999, p. 32. 

Opera lui Le Play a fost continuată de Henri de Tourville şi apoi de Edmond 
Demolins. Cei doi au încercat să construiască instrumente de analiză metodică, 
apte să redea o cunoaştere la suprafaţă a realității sociale, unul dintre ei folosind ca 
metodă de lucru „nomenclatorul social” (,,0 listă de fapte, care trebuie observate in 
ordinea în care se influenţează în realitate”) în timp ce al doilea, sesizând defectele 
folosirii „nomenclatorului social”, devine teoreticianul unei metode de clasificare a 
societăţilor din punct de vedere geografic. Clasificărilor artificiale ale lui Le Play şi 
Henri de Tourville li se adaugă clasificarea de tip natural al lui Edmond Demolins. 
Aceste încercări de propunere a metodelor de sondare ale realităţii sociale nu 
reflectă decât în linii mari metoda monografiei sociologice. Alegerea unui câmp 
prea mare de cercetare îngreunează adesea posibilitatea cunoaşterii tuturor 
problemelor din societate, încălcând astfel unul dintre principiile monografiei. 

Unul dintre iniţiatorii proiectului de cercetare zonală (influenţat de Frederic 
Le Play şi E. Demolins) a fost Patrick Geddes'®. Geddes propune lozinca „survey 
before action”, adică necesitatea de întemeiere a acţiunii pe o sinergie între 
ecologie, economie, politică şi antropologie. Alcătuind o echipă interdisciplinară, 
din care făcea parte şi Edmond Demolins, el reuşeşte să elaboreze o nouă 
metodologie, în care îmbină sociologia şi geografia. Pentru el, „locul”, de care 
vorbea Le Play, reprezintă nu numai zona geografică, „nu numai un loc în spaţiu, ci 
şi o dramă în timp”''. Metodologia sa se baza pe tehnica „simultaneous thinking” 
(gândirea simultană facilitată de suprapunerea cartogramelor), ce presupunea 
studiul unei regiuni naturale, unde oraşul este văzut în legătură cu transformarea 
ariei sale înconjurătoare". Scoala de la Chicago a aplicat la scară mai mare planul 
de lucru al lui Geddes. 

Această tehnică de cercetare zonală a fost preluată şi folosită în cadrul 
acțiunilor de sistematizare teritorială, care, începute în 1949, de Ştefan Popovici, au 
fost organizate sub forma unor monografii sumare, gândite astfel încât să ducă la 
anumite cartografieri, prin aplicarea acelei tehnici initiate de Geddes, de 
„Simultaneous thinking”. S-au întreprins astfel, cercetări in 1949, în judeţul 
Hunedoara şi, până în 1956, în întreg judeţul Constanţa, Tulcea, bazinul Bistriţei şi 
al Argeşului. 

Ca o completare la ceea ce mai târziu se va numi monografie sociologică, se 
remarcă metoda folosită de sociologia americană, preocupată mai degrabă de 
culegerea şi clasificarea faptelor sociale. Interesului pentru folosirea datelor de tip 
cantitativ a sociologiei americane, pentru cercetarea vieţii sociale i se mai adaugă şi 
meritul de a deschide seria cercetărilor în mediul rural. Promotorii noii direcţii de 
studii ale mediului rural au fost preşedinţii Theodore Roosevelt şi, mai târziu, în 


” Ibidem. 

10 Dorel Abraham, op. cit., p. 5. 

"Henri H. Stahl, Teoria şi practica investigaţiilor sociologice, vol. 2, Bucureşti, Editura 
Ştiinţifică şi Enciclopedică, 1975, p. 43. 

'2 Dorel Abraham, op. cit. 

1919, preşedintele Wilson. Theodore Roosevelt a creat, în 1908, „Country Life 
Commision”, pentru a cerceta condiţiile de viaţă ale locuitorilor din mediul rural, 
iar cel de-al doilea a înfiinţat, pe lângă Department of Agriculture, instituția numită 
„Division of Farm Population and Rural Life”!5. Meritul deosebit al sociologiei 
americane constă în îmbinarea studiilor sociologiei, în special ale sociologiei 
rurale, cu practicile politicii, pe care o propun specialiştii la nivel de stat. Unul 
dintre cei mai buni sociologi, pe problema raportului dintre oraş şi sat, este Ch. I. 
Galpin. Galpin, împreună cu alti doi specialişti în ştiinţe sociale, Dw. Sanderson şi 
C. C. Taylor, au întemeiat un institut de sociologie rurală la Washington. 

Pornind pe urmele întemeierii metodei monografice, ca instrument de 
cercetare a realităţii sociale, nu putem trece cu vederea fundamentarea sociologică 
a metodei. Simplele culegeri de material din realitatea socială, fără o fundamentare 
sociologică, nu pot duce la o viziune integrală a societăţii. Descrierea vieţii sociale 
se împleteşte cu explicaţia şi observaţia se îmbină cu cercetarea sistematică şi 
integrală. Aceasta este calea constituirii monografiei sociologice. Îmbinarea 
sociologiei cu monografia duce la cunoaşterea integrală a realităţii sociale, prin 
prisma paralelismului sociologic, a cadrelor şi a manifestărilor, aşa după cum 
foarte bine preciza Şcoala Sociologică de la Bucureşti, condusă de către Dimitrie 
Gusti. Datorită fundamentării lor sociologice, monografiile săteşti „epuizează 
realitatea de studiat”'*, impunându-se ca singura cale de cercetare, fără să 
prejudicieze cu nimic cunoaşterea integrală a realității. 

Sociologia nu se poate împlini ca ştiinţă fără cunoaşterea integrală a realității 
sociale. „Sociologia monografică este singura cale de realizare a sociologiei ca ştiinţă” ?. 

Deşi Dimitrie Gusti s-a îndreptat spre studiul monografiilor tuturor satelor şi 
oraşelor, în ultimă instanță a optat pentru soluţia oferită de Anton Golopenţia. 
Acesta a considerat, ca un complement la monografia-descriere a unităţii sociale, 
cercetarea comparativă regională statistică. Golopenţia precizează că: a urmărit 
„abordarea unor astfel de cercetări comparative, care să îngăduie exploatarea 
rezultatelor monografiilor prin studii regionale, statistice şi cartografice”!€. 

Cercetarea, aşa după cum preciza şi Henri H. Stahl, furnizează informaţii în 
primul rând asupra încadrării satului într-o anumită tipologie şi, în al doilea rând, 
asupra ariilor de răspândire a unui anumit tip de sate. Pentru cercetarea zonală sunt 
identificate mai multe procedee: 

— procedeul „satului-pilot”, inaugurat de cercetările de la Nerej, urmăreşte 
cunoaşterea unui anumit tip de aşezare şi a caracteristicilor lui. Echipele 
interdisciplinare de studenţi au realizat o documentare despre satul respectiv, apoi 


B D, Gusti, T. Herseni, H. H. Stahl, op. cit., p. 32. 

14 Ibidem, p. 43. 

'S Ibidem. 

'© Ton Matei, Cercetări zonale şi preocupări urbanistice în concepția lui Dimitrie Gusti, în 
Dimitrie Gusti: studii critice, îndrumător, H. Stahl, Bucureşti, Editura Ştințifică şi Enciclopedică, 
1980, p. 315. 

au studiat un anumit tip de probleme, pentru a putea încadra satul-pilot într-o 
anumită regiune; 

— procedeul studiului direct al zonei, utilizat de către Anton Golopenţia şi 
Mihai Pop în 1939, urmăreşte cuprinderea problemelor de dezvoltare teritorială şi 
de localități. 

Pentru organizarea spaţială a satului şi pentru cuprinderea zonală a realitatilor 
sociale, vom avea în vedere două elemente de bază: viziunea teritorială $i centrarea 
monografiilor pe anumite probleme esenţiale". 

Cuprinderea zonală a unor probleme poate intra în categoria integrării 
regionale. După cum preciza Dimitrie Gusti: „un sat nu este niciodată izolat, el face 
parte dintr-un grup de sate care îşi împart folosirea unui teritoriu regional. Aşezarea 
unui sat într-o regiune nu este un fenomen pur spațial. O serie de legături 
funcţionale se regăsesc între un sat şi regiunea învecinată'5”. Ion Conea subliniază 
că un element foarte important în descrierea unui sat este cuprinderea regională. 

Cercetarea regională este importantă pentru că înlesneşte cunoaşterea 
realităţii din punct de vedere sociospatial. Folosindu-ne de datele concrete de pe 
teren şi de o tipologie a satelor, putem realiza ca instrument de cunoaştere a vieții 
sociale, atlasul sociologic rural. În acest fel, pot fi construite „hărți tipologice” (pe 
arii culturale, religioase, economice). De asemenea, datele luate de pe teren se pot 
constitui atât în baze de date folositoare pentru cercetările ulterioare, cât şi ca 
mijloc de documentare ştiinţifică. 

Tipologiile sociologice apar, în concepţia sociologică a lui Dimitrie Gusti, ca 
instrumente menite să ducă la o îmbinare între nivelul teoretic şi cel practic, 
empiric, al cercetării sociologice”. 

Cercetarea regională aduce în vedere importanța unor indicatori sociali, care 
fac trecerea spre cercetările comparative, statistice, şi care duc la diagnoza unui 
anumit teritoriu, privind gradul de dezvoltare al acestuia. 

Ca model pentru alcătuirea hărților sociale, putem urmări: 

— „plasa socială model” şi problema sistematizărilor, de care vorbea Henri 
Stahl, imprimarea teritorialitatii şi a structurii sociale pe teren; 

— o altă tehnică propusă de Stahl — problema „arheologiei sociale”; 

— problema hărților mentale în geopolitică. 


1.1. METODA SISTEMATIZĂRII TERITORIALE 


Primele lucrări de sistematizare teritorială au fost realizate în cadrul 
mişcării sociologice de la Bucuresti, în perioada 1938-1939". Şcoala sociologică 


11 Ibidem, p. 316-317. 

1 Ton Matei, op. cit., p. 312. 

1 Ibidem, p. 148. 

% H, Stahl, Tehnica şi metoda investigaţiilor sociologice, vol.1, Bucureşti, Editura Ştiinţifică şi 
Enciclopedică, 1975, p. 39. 

de la Bucureşti voia să realizeze o cercetare privind starea de sănătate a populaţiei. 
Se lucra cu aşa-numitele „plase sanitare model”, pentru experimentarea metodelor 
de cercetare în domeniul sănătăţii. Dr. G. Banu a extins sfera de preocupări, de la 
„plasa sanitară model”, la toate aspectele sociale organizate pe un anumit teritoriu 
administrativ”. 

Prin surprinderea unor fenomene sociale de pe un anumit teritoriu, putem 
sintetiza imprimarea unei structuri sociale pe teren. Aşa cum sublinia H. Stahl, 
teritoriul este „umanizat”, natura este „socializată” şi nu poate fi înțeleasă decât 
printr-un studiu de sociologie istorică. În acest fel, trebuie îmbinate ştiinţele 
geografice şi cele sociale. Geografia trebuie înțeleasă de sociologie ca o ştiinţă 
umană, adică trebuie să fie o relaţie între oameni şi teritoriul pe care îl locuiesc. 

Pentru a surprinde cartografic schimbările sociale, se alcătuiau nişte „hărți 
blanchete”, în care, în cadrul hotarelor ţării, se făcea o împărțire administrativă (de 
exemplu, hărțile densităților demografice). Trecând numai valorile medii pe 
comune, densitatea medie a populaţiei, se pot constata anumite schimbări în modul 
de distribuţie a populaţiei, strâns legată de procesele istorice. Cartogramele au un 
caracter multidisciplinar, pentru că se poate judeca, graţie lor, prezenţa spaţială a 
mai multor fenomene, ceea ce ne poate îndruma spre problema unor corelaţii cauzale. 

Problema sistematizărilor teritoriale, subliniată şi de Henri H. Stahl, merită să 
fie studiată pe câteva aspecte: 

— cercetarea zonală capătă o delimitare, de cele mai multe ori, administrativă; 

— un asemenea demers solicită o preocupare de sinteză interdisciplinară; 

— luarea în considerare a unui spaţiu, în cadrul unei unități administrative, 
aduce în discuţie şi relaţia rural-urban, zona fiind precizată ca o arie periurbană, în 
care oraşul are o influenţă considerabilă asupra satului; luarea în considerare a unui 
teritoriu astfel delimitat, administrativ şi ca arie periurbană, impune acordarea unei 
atentii considerabile fenomenelor care au loc în acel spaţiu geografic; 

— trebuie luate în evidență nu numai spaţiul geografic al zonei, ci şi 
infrastructura spațiului respectiv, incluzând rețelele de transport (căi ferate, 
drumuri, amenajări portuare), dar şi anexele gospodăreşti şi clădirile unde muncesc 
oamenii (uzine, şantiere, mine)”. 

Modul de cercetare zonală implică o viaţă socială complexă, analizându-se 
mediul înconjurător, spaţiul geografic şi oamenii care îşi duc activitatea în acel 
spaţiu, înrâurind acel spaţiu şi fiind, la rândul lor, inrauriti de acesta. 


1.2. METODA ARHEOLOGIEI SOCIALE 


Legat de geografia şi istoria locului, Stahl propune o altă metodă, cea a 
arheologiei sociale. Această metodă presupune reconstituirea trecutului prin 
analiza ramasitelor materiale ale structurilor sociale, economice şi juridice”. 


2! Ibidem, p. 3. 
? H, Stahl, op. cit., p. 40. 
% Ibidem, p.196. 

Tehnica de observare, descriere si interpretare a obiectelor din natura si a locului 
poate fi redată prin alcătuirea unor fotografii la scară mare şi a unor hărţi ce 
surprind anumite imprimări ale „urmelor trecutului”. 

Sunt scoase în evidenţă o serie de semne, ce pot arăta natura terenului pe care 
se află aşezat satul, prezența unor vestigii istorice ce pot reconstitui trecutul 
aşezării şi o pot încadra într-o tipologie istorică şi modul de organizare economică 
a peisajului geografic. Henri Stahl aminteşte de aşa-numitele semne sociografice — 
denivelări, microreliefuri, altele decât cele naturale, semne fitologice — culori 
diferite ale plantelor, după natura solului pe care cresc, semne pedologice — 
coloraturi diferite ale solului, după substructura sa imediată, semne higrometrice — 
zone uscate, mai curând decât altele, şi semne topografice”. Toate aceste semne ne 
dau informaţii cu privire la vechimea aşezării, structura ei interioară, tehnicile 
economice folosite, despre modul cum au fost făcute parcelările, „cu curele” sau 
„delniţe”, după natura aşezării: agricolă, pastorală etc., rețelele de drumuri şi 
rețelele hidrografice. Având toate aceste informaţii, sociologul poate face o 
clasificare a satelor în funcţie de vechimea istorică, natura aşezării, modul de 
organizare geografică şi socială. Aceste date pot fi folosite şi de arheologi, care pot 
cartografia anumite zone, în care se găsesc vestigii istorice. 

Cu ajutorul acestor date se pot efectua cartografieri zonale, ce pot indica 
natura aşezărilor, modul de organizare a acestora şi distribuţia zonală a diverselor 
tipuri de aşezări. 

Studiul „morfologiei sociale”, ca anexă a sociologiei, ia în considerare o 
tipologie a formațiunilor social-economice, precum şi studiul formelor de a fi ale 
colectivităţilor umane si ale grupurilor sociale formale şi informale”. Nu trebuie 
studiate doar obiectele sau lucrurile din realitatea socială, ci şi modul cum oamenii 
le-au transformat în acţiunile lor. În cadrul unor investigaţii, importante sunt şi 
limitele teritoriale, ce pot fi trasate pe hartă printr-o linie, dar intervin şi anumite 
delimitări neclare, după cum preciza şi Henri Stahl. De exemplu, trecerea de la 
aşezările urbane la cele rurale. În afară de spaţii geografice, mai sunt numeroase 
spaţii sociale, pe care nu le putem delimita. Cartografic, se pot reprezenta doar 
valorile statistice medii. 

De asemenea, se pot cartografia mai greu fenomene, care apar izolat, cum 
precizează şi Stahl, „în diasporă”. Nu se pot reprezenta printr-o linie sau o 
delimitare, ci, cel mult, prin metoda „punctajului”, marcarea cu anumite semne a 
unor sate deosebite, unde este prezent un fenomen social. O tehnică interesantă 
amintită de Stahl este cea a „izobarelor sociale”. Acestea se folosesc în 
cartografiere, atunci când este vorba de anumite presiuni demografice (densitate 
demografică, procent de femei sau bărbați). 

Cercetarea sociologică trebuie să urmărească problema spaţiului nu numai 
din punct de vedere geografic, ci şi din punct de vedere arhitectural. În acest fel, se 
pune problema urbanisticii şi a preocupărilor de sistematizare teritorială. 


4H. Stahl, Ibidem, p. 196-197. 
“Ibidem, p. 204. 

În această trecere, de la monografiile exhaustive ale unui sat, la cele sumare, 
monografii rural-urbane, în cadrul preocupărilor de sistematizare teritorială, 
sociologii din cadrul şcolii de la Bucureşti aveau ca bibliografie literatură străină, 
abordarea cercetărilor realizate în cadrul şcolii germane sau a celei din SUA. 

Între cele două războaie mondiale se pot găsi cercetări asupra regiunilor. Au 
fost delimitate aşa-numitele „regiuni nodale”, conexiunea între locuri şi lucruri, a 
cărei metodologie a fost dezvoltată in SUA şi Germania”. 


1.3. CHESTIUNEA REGIONALIZĂRILOR ŞI HĂRȚILE MENTALE ÎN GEOPOLITICĂ 


Noţiunile adiacente şi uneori suprapuse peste conceptul de regiune sunt: 
„arie”, „teritoriu”, „zonă”, „vecinătate”, „arie centrală”, „zonă geopolitică”. 
Chestiunea regionalizărilor implică o delimitare a unor spaţii, pe anumite 
considerente: geografice, culturale, politice, ideologice, economice etc. Pentru a 
răspunde la întrebarea relativă la modul în care ar putea fi definită o regiune, Karl 
Deutsch sugerează răspunsul printr-o altă întrebare: „Ce părți de pe suprafața 
planetei alcătuiesc împreună o apartenenţă, mai mult decât celelalte?" 

Aceeaşi unitate poate aparține mai multor regiuni: din punct de vedere 
geografic, de o regiune, iar în plan politic sau cultural, de o altă regiune. Regionalizarea 
poate induce transformări unui spaţiu social. În acest fel, putem vorbi de o 
„înaintare a frontierelor regionale”, cu ideologia, semnele şi simbolurile ei. 

Regiunea nu este o simplă decupare geografică sau juridică. Dincolo de o 
regrupare a statelor mânate de interese economice sau politice, regionalizarea 
aduce cu ea sentimentul spațiului şi ideilor, cu care operază populațiile pentru a-şi 
delimita un loc (spaţiu) legitim. 

Karl Haushofer sugerează termenul de „pan-idee” pentru a desemna 
agregarea dintre o etnie şi ceea ce consideră a fi teritoriul de expansiune legitimă”. 
Panideile pot remodela un spațiu identitar, prin intermediul unor „hărți cognitive”. 
Edward Shills precizează că popoarele dispun de o „hartă mentală”, cognitivă, a 
propriilor reprezentări. Geopolitica reprezentărilor sesisează modelarea spaţiului 
mental al unui popor, prin trasarea unor granite mentale. Ilie Bădescu, în Tratatul 
de geopolitică, face distincţie între „hărţile etnomentale — punctul de vedere 
colectiv asupra unui spațiu” şi „hărțile ideologice — viziunea unor grupuri asupra 
reprezentărilor spațiului”. Hărțile ideologice sunt hărţile cu care operează 
politicienii, diplomaţii şi alte grupuri de interese. 

Un exemplu de hartă ideologică este cea a lui Huntington. El ignoră 
reprezentarea etnomentală a popoarelor şi impune trasarea unor frontiere culturale 


6 Dorel Abraham, op. cit., p. 6. 

27 Tlie Bădescu, Tratat de geopolitica, Bucuresti, Editura Mica Valahie, 2004, p. 267. 
°8 Ibidem, p. 267. 

? Ibidem, p. 294. 

30 Ibidem, p. 189. 

între blocuri civilizationale. Când îmbracă haine ideologice, harta mentală capătă 
un caracter proiectiv. Un alt exemplu de hartă proiectivă este cea propusă de 
Thomas Barnett, un geostrateg american, care a proiectat o hartă (aşa-numita hartă 
a Pentagonului), pe care a trasat zonele de securitate (,,functioning core”) şi zonele 
de insecuritate („the gap”)! sau zonele cu o oarecare stabilitate si cele instabile 
din punct de vedere politic şi economic, şi care sunt vulnerabile la acţiuni teroriste. 
Practic, el a împărţit lumea în două zone: un nucleu funcțional al ţărilor dezvoltate 
stabile politic, aflate într-un proces de integrare globală, şi zonele neintegrate, surse 
de ameninţare la adresa securităţii internaționale. Harta proiectată de Thomas 
Barnett reprezintă o proiecție aventuroasă, venită din cancelariile americane, care 
cataloghează popoarele în bune şi rele, vulnerabile sau nu. Proiectul, pe care îl 
propune Thomas Barnett, este unul ambițios, însă este realizat pentru obiectivul si 
interesele americane: proiectul de „democratizare” neoconservatoare a lumii, 
integrarea zonelor în nucleul democratic. 

Hărțile pot fi folosite în folosul popoarelor, dar şi în detrimentul lor. De 
asemenea, ele pot fi folosite ca instrumente de manipulare şi pot alimenta războaie 
geopolitice sau logistice. În acest mod, proiecția unor anumite hărţi poate influenţa 
destinul unor popoare şi naţiuni. 

Tradiția analizelor sociologice regionale a şcolii gustiene poate constitui un 
model pentru cercetarea realitatilor sociale prezente. 

Proiectarea hărților sociale pe anumite tematici poate da un răspuns la criza 
prin care trec societatea şi, implicit, comunităţile rurale, poate duce la elaborarea 
unor soluții, din partea autorităților, în rezolvarea unor probleme prin care trece ruralul. 

Spațiile sociale pot fi reprezentate prin metode cartografice. O transformare a 
spațiului social implică şi o schimbare a cartografierii acestuia. Reprezentarea 
cartografică națională poate reda starea unei naţiuni, precum şi schimbările 
graduale care se petrec în timp la nivel regional şi naţional. 


2. HARTI DE REPREZENTARE A POTENŢIALULUI DE DEZVOLTARE LA NIVEL 
NATIONAL SI REGIONAL. TEORIA PRAGURILOR SCALARE DE DEZVOLTARE 


Harta naţională poate fi reprezentată ca o însumare de praguri scalare. Ținând 
cont de problemele sociale, economice şi demografice apărute, nu putem să nu 
luăm în considerare proiectarea cartografică, ce poate indica gradul de dezvoltare a 
unor zone sau regiuni. 

Orice formă socială are o constituţie, este compusă din anumite forţe, care îi 
dau unitate. O unitate nu se poate naşte decât din cooperarea tuturor puterilor 
sociale”?. Aristotel afirma că sunt trei puteri, Brăileanu se referă la şase: biologică, 
morală, religioasă, estetică, economică şi politică. Ele ar putea fi numite „principii 


* http://www.thomaspmbarnett.com/weblog/ 
» Traian Brăileanu, Teoria comunitatii morale, Bucuresti, Editura Albatros, 2000, p. 399. 

de unitate ale acelor forme din a căror inlantuire se nasc comunitățile umane 
concrete şi istorice”. Moraliştii susțin că puterea morală este cea care predomină 
şi dă coeziune societății. 

O comunitate nu poate fi întregită fără puterea morală, spirituală, care 
completează celelalte puteri (economică, socială, politică). Dacă puterea 
economică se poate măsura în bunuri, cea intelectuală în stoc de educație, puterea 
morală reprezintă modul în care toate celelalte puteri coexistă şi dau o măsură a 
integrării şi coeziunii sociale. 

Daniel Bell vorbeşte despre trei tipuri de sărăcie: „sărăcia în bunuri şi în bani 
(tipul I), sărăcia morală (mediocritatea sentimentelor sociale, de la sentimentul 
familial, până la iubirea de neam şi iubirea de Dumnezeu şi fata de aproapele), care 
este o sărăcie de al doilea tip, şi, în fine, sărăcia de tipul III, cea în cunoştinţe”. 

În aceşti termeni, atunci când o comunitate înregistrează un declin economic, 
putem spune că este săracă material; când are o medie a scolaritatii foarte mică, ea 
înregistrează un deficit în educație; iar atunci când acea comunitate înregistrează o 
rată mare a divortialitatii şi o rată mică a nuptialitatii, putem spune că este vorba de 
un deficit moral al comunității. 

Proiectând hărţile în funcţie de potenţialul economic, moral sau intelectual la 
nivel naţional, în cazul nostru, la nivelul României, putem lua în considerare, după 
modelul lui Daniel Bell, existenţa mai multor praguri scalare. Hărțile proiectate pot 
indica un deficit, în ceea ce priveşte puterea morală, intelectuală sau materială a 
unor regiuni sau localități. Luând în considerare cele trei componente studiate, 
putem identifica regiuni aflate de la un prag foarte scăzut până la un prag foarte 
ridicat al puterii morale, economice sau intelectuale. În funcţie de aceste praguri, 
pe cele trei dimensiuni, se poate identifica şi gradul de dezvoltare la nivel zonal şi 
regional. Cunoaşterea ariilor de dezvoltare este extrem de importantă pentru 
creionarea unei strategii la nivel naţional, regional sau local. De aceea, sistemul 
cartografic poate indica foarte bine zona „cu probleme”, unde se poate interveni 
prin diverse programe sau politici. 

Atlasul sociologic poate reda diagnosticul unei regiuni şi poate repera 
problemele economice, demografice sau legate de migraţie care pot apărea la un 
moment dat. Proiectarea hărților se poate face pe regiuni, pe arii de dezvoltare, pe 
zone sau la nivelul unor localități. Astfel, se poate identifica, de exemplu, în ce 
localitate s-a înregistrat cea mai mică rată a mortalității infantile sau se poate 
identifica zona unde rata migraţiei este mai mare. În acest fel, putem vorbi despre 
puteri deficitare la nivelul unei populații din anumite zone ale ţării, de strategia lor 
de viață. Sărăciei morale a unei populaţii îi urmează şi o sărăcie materială. 
Scăderea sub un anumit prag al moralității unei populaţii duce şi la o prăbuşire 
materială. De aceea, crizele economice, care au loc la scara unui popor sau la scară 


33 Ibidem, p. 389. 
34 Tlie Bădescu, Demopolitica în Occident, în Europa Centrală si în Eurasia, în „Revista de 
geopolitică”, 2005, nr. 1(5), an IV. 

planetară, preced unei decăderi spirituale, în care sunt angrenate popoare întregi, 
națiuni etc. Dezechilibrul spiritual aduce forme de trăire dintre cele mai aberante, 
omul se raportează altfel la scara nevoilor, elitele nu mai au la dispoziţie o agendă 
clară a problemelor şi, în acest fel, nu pot lua decizii coerente. 

Atlasul sociologic rural, proiectat după modelul gustian, poate fi asemănat 
unei agende, în care sunt specificate problemele cu care se confruntă lumea rurală 
şi prin care autorităţile şi specialiştii urmează să întocmească strategii de dezvoltare 
la nivel naţional, regional şi local. 


3. IMPORTANȚA ATLASULUI SOCIOLOGIC ȘI RELEVANTA 
ACESTUIA ÎN STUDIILE DE CERCETARE RURALĂ 


Atlasul sociologic redă „pulsul unei comunităţi”, modul de organizare şi 
dinamica acesteia. Prin intermediul atlasului social, se pot diagnostica problemele 
care apar în comunităţile rurale şi se poate trage un semnal de alarmă în privința 
unor fenomene grave care se petrec într-un spaţiu social. 

Dintre obiectivele enumerate şi de Dorel Abraham în elaborarea unui atlas 
social amintim: 

— fundamentarea şi dezvoltarea cercetării regionale, care duce la înfăptuirea 
atlasului; 

— identificarea principalelor tipuri de locuire pe arii geografice; 

— determinarea dinamicii ocupaţionale şi a nivelului de pregătire şcolară; 

— determinarea structurii socio-demografice; 

— determinarea relaţiei dintre locuință, calitatea vieţii, comportamentul 
demografic şi modul de viaţă. 

— identificarea problemelor locale; 

— determinarea comportamentului, atitudinilor şi sentimentelor religioase ale 
populaţiei; 

— evoluţia comportamentului politic de după 1990; 

— determinarea atitudinilor interetnice la nivel regional”. 

Necesitatea realizării atlasului sociologic rural este relevată şi de problemele 
apărute în mediul rural. Atlasul sociologic funcţionează, astfel, ca un barometru 
social, arătând starea unei comunităţi la un moment dat şi schimbările care se 
petrec în timp în cadrul acestor comunităţi. 

Astăzi, o serie de probleme ivite în cadrul comunităţilor rurale atrag atenţia 
cercetătorului. Realitatea românească ne relevă problemele grave, cu care se 
confruntă la ora actuală ruralul românesc, începând cu scăderea natalității şi 
creşterea mortalităţii infantile, până la problema şomajului şi a migrației. Tranzitia 
demografică a devenit un proces caracterizat de puternice transformări legate de 
variabilele demografice şi socio-ocupationale, astfel că putem vorbi de o tranziţie a 
mortalităţii, natalității, fertilităţii, nuptialitatii. 


35 Dorel Abraham, op. cit., în „Sociologie românească”, 2000, nr. 1, p. 4. 

Structura pe vârste a României, din ultimii ani, relevă un proces de 
îmbătrânire demografică, determinat de scăderea natalității şi a fertilității, şi o 
creştere a mortalităţii infantile, care au dus la reducerea populaţiei tinere şi la 
creşterea populaţiei vârstnice. 

Problemele cu care se confruntă ruralul românesc pot fi aduse în vedere de 
proiectarea unor hărți tipologice, pe zone şi regiuni. Ele redau un aspect al vieții 
sociale, o problemă cu care se confruntă populațiile într-un anumit timp. Astfel, 
putem analiza structura şi evoluţia demografică a comunităţilor, calitatea locuirii, 
structura pe vârste a populaţiei, identificarea comportamentelor şi atitudinilor 
religioase etc. Analiza acestora pe arii regionale sau teritoriale pune în atenția 
autorităţilor problemele cu care se confruntă comunităţile rurale într-un anumit 
timp. În acest caz, atlasul sociologic este un excelent instrumentar metodologic, 
după care se poate stabili foarte uşor o strategie de dezvoltare pe arii regionale sau 
teritoriale. 

Construcţia unui atlas sociologic poate da informații cu privire la modul de 
organizare şi pattern-ul de schimbare ale unor regiuni sau zone geografice. Starea 
de alarmă, cu privire la anumite probleme care frământă lumea rurală, nu poate fi 
redată decât prin surprinderea unor colecţii de hărți, care diagnostichează starea 
unei comunități. Acestea reprezintă o radiografie a vieţii rurale, cu toate 
schimbările care se petrec în cadrul acesteia şi, în acest sens, sociologul ar trebui să 
construiască şi să investigheze diferite modalităţi de studiu al ruralului, pentru a 
propune soluţii de îmbunătăţire a calităţii vieții, în scopul dezvoltării durabile a 
comunităților rurale. 

Un prim volum al Atlasului sociologic rural a fost realizat de Institutul de 
Sociologie al Academiei Române, avându-i drept coautori pe Gheorghe Sisestean 
şi Florin Popa —, sub îndrumarea domnului profesor Ilie Bădescu (Atlas sociologic 
rural, Ilie Bădescu, Gh. Şişeştean şi Florin Popa, Bucureşti, Ed. Mica Valahie, 
2005). Atlasul, realizat după sistemul gustian, al cadrelor şi manifestărilor, redă 
„pulsul” unei comunități la un moment dat şi transformările prin care trece aceasta. 
Pe aceeaşi linie se înscrie şi proiectul Enciclopediei rurale şi cel al Dicţionarului 
de Sociologie rurală. Proiectele vizate în viitor sunt realizarea unui al doilea volum 
al Atlasului sociologic rural, care să redea, într-o manieră mai largă, punctele 
critice ale comunităţilor rurale şi care să angreneze specialişti din diferite domenii, 
în proiectarea unor strategii de dezvoltare rurală. 


